Chronique d'un été
Chronique d'un été () je francuski crno-bijeli cjelovečernji dokumentarni film snimljen u režiji Jeana Roucha i Edgara Morina, poznat kao jedno od najznačajnijih ostvarenja žanra, odnosno pokreta cinéma vérité. Film započinje diskusijom samih autora o tome da li je na filmu uopće moguće na vjerodostojan i autentičan način zabilježiti stvarni život, a potom slijedi niz intervjua sa slučajno odabranim prolaznicima na pariškim ulicama snimljenim u ljeto 1960. godine koje se pita "jeste li sretni", a potom se raspravlja o raznim temama kao što su radnička prava, rasizam i sl. Autori potom nastoje kroz kratke igrane segmente rekonstruirati njihove životne priče, da bi na kraju same učesnike pozvali da komentiraju tada snimke još nedovršenog filma. Chronique d'un été je važan za historiju filma i zbog tehničkih inovacija, s obzirom da su prilikom snimanja, uz kamere sa filmom od 16 mm prvi put korišteni i minijaturni magnetofoni sa ugrađenim tranzistorima, a što je značajno olakšalo kretanje filmske ekipe i njen rad na terenu.

Izvori

Vanjske veze 
 
 Réflexions sur Chronique d'un été

Francuski filmovi
Dokumentarni filmovi
Authority control 2